TV-gids Maandag 15 September 2014
JY LEES NOU TV-gids Maandag 15 September 2014
18:00 Villa Rosa (kykNET): Celeste maak ’n ontdekking wat skokgolwe deur die Villa stuur. Vicky hou van Stef se ambisie, maar sy maak dit duidelik dat hy haar nie moet afskeep nie. Marius probeer as bemiddelaar optree in die Rautenbach-krisis, maar besef daar lê ’n moeilike tyd voor. Carina begin haar onttrek van haar verantwoordelikhede. AJ se wêreld stort in duie toe Celeste ’n besluit oor hul toekoms maak.
18:30 7de Laan (SABC2): Emma en Marko gaan met vakansie om aan hul verhouding te werk. Gaan Sonja eens en vir altyd haar rug op haar pa draai?
18:30 Binnelanders (kykNET): Christa maak met die intrapslag ’n swak indruk. Jana daag At uit om stappe te doen. Daar is nog ’n probleem by Kiepersol – en Zadie kry die wind van voor. Okkie het ’n plan met Wimpie, en Pippa beleef meer as een persoonlike krisis by die kliniek.
19:30 Fiësta (kykNET): Moenie dink die Calitzdorp Port- en Wynfees gaan net oor heerlike voggies nie. ’n Kos-safari, ’n kunsroete, geheime aandetes met bekende sjefs, feesgangers wat hul slag wys met jukskei speel, ’n historiese toer deur die dorp en heerlike musiek is onder meer van die aktiwiteite wat deur die loop van die naweek aangebied is. Fiësta en die Kokkedoor Toitnette du Toit het daar gaan inloer.
19:30 The Night Shift (M-Net): Drew sukkel om sy besering weg te steek. Intussen bevind Jordan hom in die middel van ’n familietwis.
20:00 Mad About You (e.tv): ’n Rekenaar voorspel Jamie gaan saam met ’n bekende bofbalspeler slaap.
21:30 The Knick (M-Net): Barrow wil graag hê die kaptein moet ’n nuwe uitvindsel by Thomas Edison koop.